《题明轩》
宋代·华镇

两楹开处面纯离，题作明轩得事宜。计利已居人会地，征商还是日中时。

平持刀尺无心用，高倚权衡莫我欺。达识主人元有大，谁知细故亦无遗。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。